cyanic-selkie/wikianc huggingface dataset:
बिरहा
बिरहा के अंग
बिरहा जगत में भूमिका की अहम भूमिका है । बिरहा के कवियों में जो जितनी ही अच्छी भूमिका लिखता है, वह उतना ही बड़ा (श्रेष्ठ) कवि होता है । भूमिका बिरहा का आधार होती है; जिस प्रकार मकान की नींव । भूमिका में बिरहा में प्रयुक्त कथा की संक्षिप्त कथावस्तु होती है । बिरहा की भूमिका 8 पंक्ति की होती है, जिसमें पंक्तिगत मात्रा निश्चित नहीं होती है । भूमिका लिखने का ढंग एक ही होता है जबकि गाने का ढंग अनेक होता है ।
ग़ज़ल या कव्वाली
बिरहा में भूमिका के तुरंत बाद एक गजल या कव्वाली रखने का उपक्रम है । बिरहा का कवि किसी ग़ज़ल या कव्वाली की तर्ज पर बिरहा की कहानी से संबंधित कोई ग़ज़ल या कव्वाली रचता है । जिसमें मात्र मुखड़ा (बोल) ही होता है, अंतरा नहीं ।
ग़ज़ल या कव्वाली के पश्चात् दौड़ शेर होता है, जिसे नज़्म भी कहते हैं । दौड़ शेर के द्वारा बिरहा की कहानी का आरंभ होता है । वैसे तो दौड़ शेर आठ पंक्ति का निश्चित किया गया है, किंतु कुछ मनमाने कवि 16 से 20 पंक्ति का भी दौड़ शेर प्रयोग करते हैं । ऐसे ही कवि बिरहा की कहानी का आरंभ भी दौड़ शेर की बजाय किसी गीत या पद से ही कर देते हैं । दौड़ शेर (नज़्म) उर्दू साहित्य की विधा है, जिसमें मात्रा नहीं बहर (बहाव) का ध्यान रखा जाता है ।
जौ़हरी
जौहरी भी एक नज़्म ही है, किंतु इसका प्रयोग केवल वीर रस के बिरहा में किया जाता है । जौहरी के लिए निश्चित पंक्ति का कोई बंधन नहीं, अर्थात इसमें 8 से अधिक पंक्तियां हो सकती हैं ।
गीत
बिरहा में गीतों के प्रयोग की भी अनिवार्यता है । नज्म़ या जौ़हरी के पश्चात् एक गीत होती है । गीत किसी लोकगीत या हिंदी गीत की तर्ज पर होती है, जो बिरहा की कहानी में बाधक न होकर साधक होती है । कविवर प्रबुद्ध नारायण बौद्ध  के अनुसार - " बिरहा में अधिक से अधिक पांच गीत होनी चाहिए । " गीत अंतरा सहित होती है, जिसमें एक या दो अंतरा होता है ।
टेरी
बिरहा में टेरी दो बार होती है । एक टेरी बिरहा के मध्य में और एक टेरी बिरहा के अंत में होती है । कुछ कवि मनमाने और मनचाहे ढंग से टेरी का प्रयोग करते हैं । कविवर प्रबुद्ध नारायण बौद्ध जी के अनुसार - " टेरी दौड़ शेर के पश्चात तथा विदेशिया के पूर्व होनी चाहिए । " टेरी समुद्र के ज्वार - भाटा की भांति चढ़ाव और उतराव से युक्त होती है । टेरी हिंदी में भी होती है और भोजपुरी में भी ।
विदेशिया
विदेशिया एक करुण रस का पद होता है । 'विदेशिया' शब्द विदेश का रूपांतरण है, जिसका आशय वियोग से है । विदेशिया की कोई प्रतिबंधित पंक्ति नहीं होती । कुछ कवियों द्वारा विदेशिया की जगह कोई अन्य करुण पद या गीत भी प्रयोग किया जाता है । बिरहा में विदेशिया का प्रयोग करुण स्थान पर ही किया जाता है ।
पोहपट
एक गीत की भांति अंतरा सहित पद होता है । पोहपट रचते समय अनुप्रास अलंकार का विशेष ध्यान रखा जाता है ।
आल्हा
बिरहा का आल्हा, मूल आल्हा से भिन्न होता है और लय भी भिन्न होती है । बिरहा में आल्हा दो तरह से गाया जाता है । दोनों तरह के आल्हा में केवल भैया, बाबू जुड़ने या ना जुड़ने का ही अंतर होता है । आल्हा की पंक्ति निश्चित नहीं ।
खड़ी
पोहपट की तरह ही खड़ी की भी लय निश्चित नहीं है । खड़ी में भी पोहपट की तरह एक या दो अंतरा होता है । वैसे, बिरहा की कहानी आल्हा में ही पूरी हो जाती है और खड़ी द्वारा कहानी का उद्देश्य और संदेश प्रकट किया जाता है, किंतु कुछ कवि बिरहा की कहानी को खड़ी तक खींचकर ले आते हैं ।
छापा
बिरहा को समाप्त करने से पूर्व बिरहा कवि उसमें एक छापा जोड़ते हैं । छापा में बिरहा कवि के अखाड़े और उससे संबंधित मुख्य कवियों का नाम होता है । अंतिम की टेरी छापा के साथ ही जुड़ी होती है । जिसकी अंतिम पंक्ति में गायक और रचयिता कवि का नाम जुड़ा होता है । इस प्रकार छापा के साथ ही बिरहा का अंत हो जाता है ।
धडोल, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
राजेंद्र कुमारी बाजपेयी
डॉ॰ राजेंद्र कुमारी बाजपेयी (8 फ़रवरी 1925 - 17 जुलाई 1999) भारत के पूर्व केंद्रीय मंत्री और पांडिचेरी के उपराज्यपाल रह चुकी हैं। वे तीन बार क्रमश: 1980, 1984 और 1989 में सीतापुर से लोकसभा के लिए निर्वाचित हुई। वे भारतीय राष्ट्रीय काँग्रेस की एक समर्पित कार्यकर्त्री और पूर्व प्रधान मंत्री इंदिरा गांधी की वहड़ करीबी मानी जाती थी।
प्रारंभिक जीवन और परिवार
उनका जन्म 8 फ़रवरी 1925 को बिहार के भागलपुर जिले के लालूचक में पंडित एस के मिश्रा के यहाँ हुआ था। वे रविशंकर शुक्ल की नातिन थी और श्यामा चरण शुक्ल और विद्या चरण शुक्ल की भांजी। विद्यालयी शिक्षा के पश्चात उन्होने इलाहाबाद विश्वविद्यालय से स्नातकोत्तर की शिक्षा तथा पी॰ एच॰ डी॰ की।
उनकी शादी पेशे से शिक्षक और 1942 में भारत छोड़ो आंदोलन में भाग लेने वाले डी.एन. बाजपेयी से 1947 में हुई। जिससे उन्हें एक पुत्र अशोक बाजपेयी और एक सुपुत्री डॉ॰ मनीष द्विवेदी हुई।
राजनीतिक जीवन
वे 1962 से 77 तक उत्तर प्रदेश की विधान सभा की सदस्या रहीं। इस दौरान वे उत्तर प्रदेश कांग्रेस कमेटी की अध्यक्षा भी रही। वे पूर्व प्रधान मंत्री इंदिरा गांधी की बेहद करीबी मानी जाती रही हैं। 1970 से 1977 के दौरान वे उत्तर प्रदेश में कई मंत्रालयों का नेतृत्व किया। इसके बाद वे 1980 में सीतापुर से लोकसभा के लिए निर्वाचित हुई और यहीं से उन्होने लगातार 1984 और 1989 में भी लोकसभा के लिए चुनी गयी। वे 1984 से 1986 तक वे केंद्रीय सामाजिक कल्याण मंत्रालय में स्वतंत्र प्रभार के साथ राज्य मंत्री रहीं। 1986 से 1987 तक श्रम मंत्रालय में स्वतंत्र प्रभार के साथ राज्य मंत्री रहीं और 1987 से 1989 तक कल्याण मंत्रालय में स्वतंत्र प्रभार के साथ राज्य मंत्री रहीं। उसके बाद वे 2 मई 1995 से 22 अप्रैल 1998 तक पांडिचेरी के लेफ्टिनेंट गवर्नर के रूप में कार्य किया।
निधन
वे लंबे समय तक गुर्दे संबंधी बीमारी से ग्रस्त रही। 17 जुलाई 1999 को इलाहाबाद में उनकी मृत्यु हो गयी। उनकी मृत्यु के समय उनकी सुपुत्री डॉ॰ रंजना बाजपेयी उत्तर प्रदेश महिला कांग्रेस की अध्यक्षा थी और पुत्र आशोक बाजपेयी, जिला कांग्रेस कमेटी के अध्यक्ष।
सयाली गोखले
सयाली गोखले (सायली गोखले) (जन्म 1 फरवरी, 1987) भारत से एक महिला बैडमिंटन खिलाड़ी  है।
कैरियर
2008 में गोखले ने भारतीय राष्ट्रीय बैडमिंटन चैंपियनशिप में अपना पहला राष्ट्रीय खिताब जीता और उन्होंने 2012 में फिर से वही जीता।
मानपुर, उमरिया
मानपुर (Manpur) भारत के मध्य प्रदेश राज्य के उमरिया ज़िले में स्थित एक गाँव है। यह इसी नाम की तहसील का मुख्यालय भी है।
गार्सिया लोपेज दि गार्सेनाज
गार्सिया लोपेज दि गार्सेनाज  (अंग्रेज़ी:García López de Cárdenas), (१६वीं शताब्दी), ग्रैंड कैन्यन, संयुक्त राज्य के खोजक व प्रथम यूरोपीय भ्रमणकर्ता माने जाते हैं। कार्ड्नाज़ का जन्म ल्लेर्ना, स्पेन में अलोंसो दे गार्सेनाज़ के यहां हुआ था। ये कैरावाका के कमाण्डर थे।
राजस्थान क्रीड़ा विश्वविद्यालय
राजस्थान क्रीड़ा विश्वविद्यालय, झुंझुनूं जिले, राजस्थान में क्रीड़ा शिक्षा को बढ़ावा देने के लिए राजस्थान सरकार द्वारा स्थापित एक विश्वविद्यालय है। यह तमिल नाडु फिजिकल एजुकेशन एण्ड स्पोर्ट्स यूनिवर्सिटी एवं स्वर्णिम गुजरात स्पोर्ट्स युनिवर्सिटी की तर्ज पर स्थापित एक क्रीड़ा विश्वविद्यालय (स्पोर्ट्स यूनिवर्सिटी) है।
इतिहास
यह वर्ष 2013 मे राजस्थान विधान सभा द्वारा पारित राजस्थान खेल विश्वविद्यालय, झुंझुनूं विधेयक, 2013 द्वारा स्थापित एक विश्वविद्यालय है। विश्वविद्यालय का अधिकार छेत्र पूरा राजस्थान राज्य है।
बिहारीलाल भट्ट
पंडित श्री बिहारीलाल भट्ट का जन्म आश्विनश् शुक्ला विजयदशमी, सं. १९४६ वि. को बुंदेलखंड के अंतर्गत बिजावर में हुआ। इस ब्रह्मभट्ट वंश में कवि होते ही आए थे। पितामह दिलीप, जो अच्छे कवि थे, की देखरेख में बिहारीलाल का बाल्यकाल बीता और उन्हीं के द्वारा इन्हें प्रारंभिक शिक्षा भी मिली। बिजावर राज्य के मुसाहिब हनुमतप्रसाद बिहारीलाल के काव्यगुरु थे। दस वर्ष की अवस्था से ही ये काव्यरचना करने लगे थे। बिजावरनरेश सावंतसिंह जू देव इनके आश्रयदाता थे। उन्होंने इनकी जीविका का भी समुचित प्रबंध किया था। इसके अतिरिक्त ओरछा, पन्ना, चरखारी, अजयगढ़, छतरपुर और धौलपुर के राजाओं ने भी इनका यथोचित सम्मान किया था।
तीन वर्ष के सतत्‌ परिश्रम और अपने आश्रयदाता सावंतसिंह जू देव की आज्ञा से बिहारीलाल ने "साहित्यसागर' संज्ञक प्रसिद्ध रीतिबद्ध दशांग काव्य की रचना की। इसमें दो खंड, १५ तरंग, ६०० पृष्ठ और लगभग २,००० छंद हैं जिसमें लक्षण ग्रंथों की परिपाटीविहित पद्धति पर ही साहित्यिक लक्षण, काव्यलक्षण, काव्यकारण, काव्यप्रयोजन, गुण, वृत्ति, शब्दवृत्ति, तुक, रसांग नायक-नायिका-भेद, अलंकार, दोष, चित्रकाव्य, निर्वाण और दान आदि का वर्णन भेदोपभेदों के साथ किया गया है। लक्षण उदाहरण पद्यबद्ध ही दिए गए हैं।
कवि की दृष्टि में अध्यात्म का विशेष महत्व है। उसके विचार से "कवि उस (भगवत्‌) की कला का कलेवर है जहाँ से मनुष्य की वाणी का प्रभाव जीवों पर पड़ने लगता है। वहाँ से वह मनुष्य कवि कोटि में जाता है।' उनकी मान्यता है कि कवि चार प्रकार के होते हैं-
(१) ब्रह्मकोटि, (२) ईशकोटि, (३) जीवकोटि और (४) विश्वकोटि।
तपोपूत और ब्रह्मसाक्षात्कारी वाल्मीकि व्यासादि कवि ब्रह्म कोटि, मलरहित अंत:करणवाले और ईश्वरसाक्षात्कारी कवि चंद, सूर, तुलसी आदि कवि ईशकोटि, दिव्यरूप का जिनको लक्ष्य रहता है और जीव जिनकी वाणी के वशवर्ती हैं, वे भूषण आदि कवि जीवकोटि और धर्मशास्त्र-बल-संपन्न एवं विद्या साहित्यादि साक्षात्कारी तथा जगत्जाग्रतकारी कवि विश्वकोटि में आते हैं।
नायिकाभेद में अध्यात्म तत्व की प्रतिष्ठा करने और उसके क्रम में एकसूत्रता तथा श्रृंखलाबद्धता के लिए उन्होंने अपने "साहित्यसागर' में नवीन प्रयास किए हैं, जैसे, एक नायिका उत्कंठिता है, गमन करने पर वही अभिसारिका हुई, पुन: संकेत पर विप्रलब्धा योग से वही विप्रब्ध हुई, इत्यादि। चित्रकाव्य में भी कुछ नवीनता है। इस प्रवृत्ति के अन्य कवियों की भाँति श्रृंगार ही उनका भी प्रमुख वर्ण्यविषय था।
इसके साथ ही बैराग्य बावनी, शरीर सप्तक, गांधी गमन, गीता का ब्रज भाषा में अनुवाद जिसे ज्ञान गीतावली, भी कहते हैं जैसी सैकड़ों ग्रंथों की रचना की। '''
नेदीम
नेदीम (1681? – 1730) अठारहवीं शताब्दी का एक प्रसिद्ध तुर्की कवि थे। इसका मूल नाम 'अहमद' था और उपनाम 'नेदीम'। जीवन के अंतिम दिनों में इसके पोषक सदरेआजम इब्राहीम पाश ने इसको अने द्वारा स्थापित पुस्तकालय का प्रबंधक नियुक्त किया था। अब वह प्राचीन शैली के कवियों में सबसे ऊँचा तुर्की कवि माना जाता है।
नेदीम का जन्म कुस्तुंतुनिया, जिसे अब इस्तांबुल कहते हैं में हुआ था। यहीं उसने शिक्षा प्राप्त की। शिक्षा प्राप्ति के बाद इसने अध्यापन का कार्य ग्रहण किया और नगर के प्रतिष्ठित शिक्षा संस्थानों में अध्यापन किया। नेदीम को कविता से बचपन से ही लगाव था; लेकिन तुर्की के उस्मानी सुलतान अहमद सोयम (१७०३-१७३०) के राज्यकाल में प्रसिद्धि इसे प्राप्त हुई।
इसका दीवान, कसीदा, गजल और गीत से युक्त है। इसकी रचनाओं में वर्णनात्मकता के स्थान पर आत्मनिष्ठ रोमानी दिखाई देती है, जो दूसरे तुर्की कवियों में सामान्यतयी नहीं पायी जाती। इसने अपने गजलों और गीतों में अपने जमाने की आम बोलचाल की भाषा का प्रयोग किया है और अनेक अछूते विषयों, अर्थोद्घाटक शैली और सुपरिचित शब्दों द्वारा वह अपने पूर्ववर्तियों और प्रभावकों से बढ़ गया है। इसके युग में तुर्क कवि अरबी, फारसी छंदों का ही प्रयोग किया करते थे। तुर्की की प्राचीन लोकप्रिय बहर हिजाई (हिजाई नामक छंद) का प्रयोग दोष माना जाता था। लेकिन नेदीम ने इस छंद का भी प्रयोग एक गीत में किया है और वह गीत आज लोकप्रिय है।
ऐमा मुस्तफापुर गाँव, सूर्यगढा (लखीसराय)
}
ऐमा मुस्तफापुर सूर्यगढा, लखीसराय, बिहार स्थित एक गाँव है।
खारीखेत, सोमेश्वर तहसील
खारीखेत, सोमेश्वर तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
पिप्रि, इंद्रवेल्लि मण्डल
पिप्रि, इंद्रवेल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
आन्ना कारेनिना
रूसी भाषा का उपन्यास जिसकी रचना लेव तोलस्तोय ने की थी
खोलागांव, कांडा तहसील
खोलागांव, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
करना गाँव, परबत्ता (खगड़िया)
करना परबत्ता, खगड़िया, बिहार स्थित एक गाँव है।
बोरॉन समूह
बोरॉन समूह (Boron group) आवर्त सारणी (पीरियोडिक टेबल) के १३वें स्तम्भ के रासायनिक तत्वों का एक समूह है। इस समूह में बोरॉन (B), अल्युमिनियम (Al), गैलिअम (Ga), इण्डियम (In), थैलियम (Tl) और निहोनियम (Nh) शामिल हैं। इनमें बोरॉन एक उपधातु गिना जाता है जबकि अल्युमिनियम, गैलिअम, इण्डियम और थैलियम संक्रमणोपरांत धातुएँ हैं। उनुनट्रीयम प्रयोगशाला में बनाया गया एक कृत्रिम तत्व है। इसका नाभिक (न्यूक्लीयस) बहुत अस्थाई है जिसके कारणवश यह अत्यंत रेडियोधर्मी (रेडियोऐक्टिव) है और इसकी अर्धायु काल (हाफ़ लाइफ़) केवल २० सैकिंड है।
मुदलियार
मुदलियार या मुदालियर  भी कहा जाता है, मुदाली  और मूदले  तमिल जातियों द्वारा प्रयोग की जाने वाली एक पदवी/उपाधि है। यह शब्द मानद पदवी मुदाली से बना है जो मध्यकालीन दक्षिण भारत में शीर्ष दर्ज़े के नौकरशाही अधिकारियों और सैन्य अफसरों को प्रदान की जाती थी, व जिसका तमिल भाषा में अर्थ है पहले दर्ज़े का व्यक्ति. . यह उपनाम आम तौर पर भारतीय तमिलों और तमिल प्रवासियों के बीच प्रचलित है, हालांकि इसका प्रयोग दक्षिण भारत के अन्य भागों में भी किया जाता है।
व्युत्पत्ति
मुदलियार शब्द का अर्थ है प्रथम नागरिक या शीर्ष व्यक्ति .मुदाली शब्द का प्रयोग नागारत्तर संघ में एक पद के रूप में भी प्रयुक्त किया जाता था क्योंकि यह वेल्लालर जाति पर लागू होता है। इनका चोल/चेर/पांडिया साम्राज्यों के साथ निकट संबंधों का लंबा इतिहास रहा है। अधिक विस्तृत जानकारी के लिए वेल्लालर देखें.
इतिहास
कारिकाला ने अपने पुत्र अथोंडाई द्वारा कुरुम्बर के विरुद्ध युद्ध जीतने के पश्चात् थोंडाइमंडलम को 24 कोट्टम (जातियों) में बांटा और इन्हें मुदाली या मुदलियार  पदवी दे कर वेल्लालर प्रमुखों को प्रदान किया, जिसका वास्तविक अर्थ प्रथम नागरिक या शीर्ष व्यक्ति था.
थोंडाइमंडलम की कुछ मुदाली जातियां मध्ययुगीन कवि कंबर के समय श्रीलंका चली गई थीं। उदाहरण के लिए, सीलोन के कुछ तमिल अपनी वंशावली इस समूह से संबंधित मानते हैं, उनमे से कुछ जो संत बन गए वे नयनार कहलाते हैं। सी शिवारत्नम की पुस्तक द तमिल्स इन अर्ली सीलोन (The Tamils in Early Ceylon), सीलोन में कुछ मुदलियारों को थानिनायका मुदलियार (अन्यों के साथ) से जुड़ा पाती है, एक धनी शैव वेलालर जो थोंडाइमंडलम से सीलोन चले गए।
थोंडाइ नाडू के एक वेल्लाला राजा मानाडूकांडा मुदाली ने कंबन पर उनके द्वारा लिखित कृषि कार्य की प्रशंसा करने वाली एक साहित्यिक कृति इरेझूपटु से खुश हो कर सोने की वर्षा की थी।  सेयूर के एक वेल्लाला तनिनायागा को नेदुन्तिवा का प्रमुख बनाया गया था. इसी तरह के और भी वर्णन मिलते हैं जैसे उदाहरण के लिए 17वीं सदी में एक शीर्ष मुस्लिम व्यापारी मराक्कयार को मदुरै के नायक राजा द्वारा मुदाली पिल्लई के पदवी दी गई थी।
थॉमस ए टिम्बर्ग की पुस्तक "ज्यूस इन इंडिया" के अनुसार कोचीन के राजा को भी मुदाली की उपाधि से सम्मानित किया गया था।
अगामुड्यार जैसी जातियों ने भी मुदाली पदवी का प्रयोग किया था क्योंकि उन्होनें सैन्य दलों (रेजीमेंटों) को सेवा प्रदान की थी।
यद्यपि देसिगर, कोझिया वेल्लालर और करियार के बीच कुछ हद तक कम प्रचलित होने के अलावा इस पदवी का प्रयोग दूर तक फैला हुआ है।
ठक्कर बापा
अमृतलाल विट्ठलदास ठक्कर (29 नवम्बर 1869 – 20 जनवरी 1951) भारत के एक सामाजिक कार्यकर्ता थे जिन्होने गुजरात में जनजातीय लोगों के उत्थान के लिए कार्य किया। उन्हें प्रायः 'ठक्कर बापा' के नाम से जाना जाता है। वे भारतीय संविधान सभा के भी सदस्य थे।
वे सन १९०५ में गोपाल कृष्ण गोखले द्वारा स्थापित सर्वेन्ट्स ऑफ इंडिया सोसायटी के सदस्य बने। सन १९२२ में उन्होने "भील सेवा मण्डल" की स्थापना की। सन १९३२ में वे महात्मा गांधी द्वारा स्थापित हरिजन सेवक संघ के महासचिव बनाए गए। उनके ही प्रयास से २४ अक्टूबर १९४८ को "भारतीय आदिमजाति सेवक संघ" की स्थापना की गयी।
मुदलियार
गट्टी मुदलियार
मुदलियार पदवी का प्रयोग विभिन्न जातियों द्वारा किया जाता है। ये जातियां गैर ब्राह्मण अगड़ी जातियों (एनबीएफसी/NBFC) के अंतर्गत आती हैं। मुदलियार पदवी का उपयोग करने वाली जातियों में से कुछ हैं:
बंगलुरु के मुदलियार
दक्षिण बंगलुरु (उल्सूर झील, एमजी रोड, उच्च मेदिनी इलाकों से घिरा हुआ है) की आबादी का एक महत्त्वपूर्ण प्रतिशत मुदलियार हैं। एमजी रोड तथा इसके आस पास स्थित कई प्रसिद्ध इमारतों का स्वामित्व किसी समय मुदलियारों के पास था (उदाहरण-गंगाराम, प्लाज़ा सिनेमा). प्रसिद्ध "कचहरी अट्टारा" या रेड कोर्ट हाउस जो विधान सौदा के सामने है, को एक प्रसिद्ध मुदलियार ठेकेदार द्वारा बनाया गया था। विंडसर मेनर (5 सितारा होटल) के आसपास के महलनुमा घरों पर आज भी संपन्न मुदलियार परिवारों का स्वामित्व और निवास है। बंगलौर प्रदर्शनी आमतौर पर उल्सूर में आरबीएएनएमएस (RBANMS) मैदानों पर आयोजित होती है जिसका स्वामित्व राय बहादुर अर्काट नारायणस्वामी मुदलियार ट्रस्ट के पास है। ट्रस्ट के पास इससे संबद्ध कई स्कूल और कॉलेज हैं। प्रसिद्ध क्विजमास्टर अविनाश मुदलियार एक और प्रख्यात मुदलियार है।
हैदराबाद के मुदलियार
सिकंदराबाद में बोइगुडा, पद्मा राव नगर, मारेडपल्ली के इलाकों में बड़ी संख्या में मुदलियार रहते हैं। कुछ कॉलेजों के अलावा वे "कीज़ हाई स्कूल" नामक लड़कियों का एक लोकप्रिय स्कूल चलाते हैं। "पद्म राव नगर" नामक एक लोकप्रिय आवासीय क्षेत्र का नाम स्वर्गीय दीवान बहादुर पद्मा राव मुदलियार के नाम पर रखा गया है।
ठक्कर बापा
जीवन परिचय
ठक्कर बापा का जन्म 29 नवम्बर, 1869 को भावनगर (सौराष्ट्र) में हुआ था। इनका पूरा नाम अमृतलाल ठक्कर था। इनकी माता का नाम मुलीबाई और पिता का नाम विट्ठलदास ठक्कर था। उनके पिताजी एक व्यवसायी थे।
मुदलियार
श्रीलंका के मुदलियार
मुदलियार बड़ी संख्या में श्रीलंका के विभिन्न क्षेत्रों में रहते हैं। विभिन्न जाति के लोग मुदलियार बन सकते हैं यद्यपि मूलतः मुदलियार एक समरूप जाति समूह था। राजनीतिक विकास की प्रकृति के कारण मुदलियार एक जाति नाम से एक पदवी के रूप में परिवर्तित हो गया जिसने मुदलियारों को नेतृत्व करने वाले पदों तक पहुंचाया. जल्द ही सभी नेताओं को मुदलियार नाम धारण करना पड़ा.
मुदलियार द्रविड़ हैं
मुदलियार तमिल बोलने वाले द्रविड़ हैं। विभिन्न संस्कृतियों के साथ मुदलियारों के मेल जोल के कारण अपने मेल जोल के आधार पर उन्होनें कई उप शाखाएं विकसित कीं. इसे 19वीं सदी की शुरुआत में मुदलियारों द्वारा जस्टिस पार्टी की स्थापना द्वारा भी समझा जा सकता है जिसने औपनिवेशिक सरकारी नौकरशाही में गैर ब्राह्मणों के लिए समान प्रतिनिधित्व के लिए संघर्ष किया। मुदलियार शाखाओं का विकास- मुदालियर शाखाओं के कुछ उदाहरण ऐतिहासिक रूप से साबित हो चुके हैं। बाकियों का कोई ऐतिहासिक प्रमाण नहीं है। काइकोला मुदलियार चोल सेना की एक अलग शाखा के रूप में चोल साम्राज्य से जुड़े हैं। अर्काट मुदलियार पल्लव साम्राज्य से जुड़े हैं।
ठक्कर बापा
जीवन परिचय
ठक्कर बापा ने 1886 में मेट्रिक परीक्षा में सर्वाधिक अंक प्राप्त किया था। वर्ष 1890 में पूना से सिविल इंजीनियरिंग उतीर्ण किया की। वर्ष 1890 -1900 में उन्होने काठियावाड़ राज्य में कई जगह नौकरी की। वर्ष 1900-1903 के दौरान पूर्वी अफ्रीका के युगांडा रेलवे में बतौर इंजीनियर अपनी सेवा दी। वे सांगली राज्य के मुख्य अभियन्ता (चीफ इंजीनियर) नियुक्त हुए। इसी समय आप गोपाल कृष्ण गोखले और धोंडो केशव कर्वे के सम्पर्क में आए।
जब वे मुम्बई नगरपालिका में आए तब कुर्ला में वे दलित बस्तियों में गए। यहाँ 'डिप्रेस्ड कास्ट मिशन' के रामजी शिंदे के सहयोग से उन बस्तियों में सफाईकर्मियों के बच्चों के लिए स्कूल खोला।
मुदलियार
तोण्डैमण्डल सेवा वेल्लालर
तोण्डैमण्डल मुदलियार पर मुख्य लेख देखें
ठक्कर बापा
जीवन परिचय
1914 में उन्होने नौकरी छोड़ दी और ‘सर्वेंट्स ऑफ़ इंडिया सोसायटी’ से जुड़ कर पूरी तरह जन-सेवा में जुट गए। गोपाल कृष्ण गोखले ने उनकी मुलाकात गांधी जी से करवाई। वर्ष 1915-16 में ठक्कर बापा ने बाम्बे के सफाईकर्मियों के लिए को-ऑपरेटिव सोसायटी स्थापित की। इसी तरह अहमदाबाद में मजदूर बच्चों के लिए स्कूल खोला।
मुदलियार
तोण्डैमण्डल सेवा वेल्लालर
तोण्डैमण्डल मुदलियार या तोण्डैमण्डल सेवा वेल्लालर भारत के तमिल नाडु राज्य की सर्वाधिक प्रतिष्ठित जाति है। वे अपने वंश को पेरियापुराणम के लेखक सेक्कीळार से जुड़ा हुआ मानते हैं। वे मुदलियारों के मूल सजातीय समूह हैं जिन्हें चोल नरेश कारीकाला चोल  द्वारा दक्षिण भारत के तोण्डैमण्डलम् या तोण्डैनाडु में बसाया गया था।.
ठक्कर बापा
जीवन परिचय
सन 1922-23 के अकाल में गुजरात में भीलों के बीच सेवा कार्य करते हुए आपने ‘भील सेवा मंडल’ स्थापित किया था। 1930 में सविनय अवज्ञा आंदोलन के दौरान वे गिरफ्तार हुए थे। ठक्कर बापा वर्ष 1934-1937 तक ‘हरिजन सेवक संघ’ (अस्पृश्यता निवारण संघ) के महासचिव थे। वर्ष 1944 में ठक्कर बापा ने ‘कस्तूरबा गांधी नॅशनल मेमोरियल फण्ड’ की स्थापना की। इसी वर्ष इन्होने ‘गोंड सेवक संघ’ (वनवासी सेवा मंडल) की स्थापना की थी। ठक्कर बापा वर्ष 1945 में ‘महादेव देसाई मेमोरियल फण्ड’ के महासचिव बने थे।
अनुज कुमार सिन्हा ने "गांधी जी की झारखंड यात्रा" नामक अपनी पुस्तक में लिखा है कि ठक्कर बापा कुछ दिनों के लिए जमशेदपुर में भी थे और हरिजनों के लिए काम करते हुए महात्मा गांधी के सहयोगी थे।
मुदलियार
तोण्डैमण्डल कोंडैक्कट्टी वेल्लालर
परंपरा से पता लगता है कि यह समूह कुरुम्बर साम्राज्य को उखाड़ने के पश्चात् अडोंडाई चक्रवर्ती द्वारा तोण्डैमण्डलम् में बसाया जाने वाला पहला वेल्लालर समूह था।<सन्दर्भ="धर्म और लोक संस्कृति: आधुनिक दक्षिण भारत में युद्ध और समरूपता, द्वारा जॉन जया पॉल, कीथ एडवर्ड येंडल,http://books.google.com/books?vid=ISBN0700711015&id=x3GuKnZTGG4C&pg=PA241&lpg=PA241&ots=0mGugDgcw8&dq=adondai+kondaikatti&sig=rvjX3UZKGetOlVMyoGQS0IC4ac0">Religion and Public Culture: encounters and identities in modern South Indi by John Jeya Paul, Keith Edward Yandell,http://books.google.com/books?vid=ISBN0700711015&id=x3GuKnZTGG4C&pg=PA241&lpg=PA241&ots=0mGugDgcw8&dq=adondai+kondaikatti&sig=rvjX3UZKGetOlVMyoGQS0IC4ac0 अडोंडाई चक्रवर्ती का वर्णन विभिन्न तरीकों से किया गया है: अ) चोल साम्राज्य में एक लेफ्टिनेंट के रूप में <सन्दर्भ=ग्रेट ब्रिटेन और आयरलैंड के शाही एशियाई समाज द्वारा ग्रेट ब्रिटेन और आयरलैंड के शाही एशियाई समाज पर पुस्तक,http://books.google.com/books?vid=0o3HpzvAK7y1RHyxOc&id=JLFfVFU1mCoC&pg=PA581&lpg=PA581&dq=adondai+chola#PPA581,M1">Journal of the Royal Asiatic Society of Great Britain and Ireland By Royal Asiatic Society of Great Britain and Ireland,http://books.google.com/books?vid=0o3HpzvAK7y1RHyxOc&id=JLFfVFU1mCoC&pg=PA581&lpg=PA581&dq=adondai+chola#PPA581,M1, ब) प्राचीन चोल नरेश कोक्किली और नागा रानी के एक पुत्र के रूप में, स) राजेन्द्र कुलोतुंगा चोल प्रथम के नाजायज़ पुत्र और महल के परिचर के रूप में <सन्दर्भ=एस. कृष्णास्वामी अयंगर द्वारा लिखित भारतीय संस्कृति में दक्षिण भारत के कुछ योगदान, http://books.google.com/books?vid=ISBN8120609999&id=vRcql-QBhRwC&pg=PA394&lpg=PA394&dq=adondai+chola&sig=CUdOfMyvFWr60FUG2jBelSkCQhQ">Some Contributions of South India to Indian Culture By S. Krishnaswami Aiyangar, http://books.google.com/books?vid=ISBN8120609999&id=vRcql-QBhRwC&pg=PA394&lpg=PA394&dq=adondai+chola&sig=CUdOfMyvFWr60FUG2jBelSkCQhQ, द) कारिकाला चोल के पुत्र के रूप में<सन्दर्भ=टी.के.टी. विराघवाचार्या द्वारा लिखित "तिरुपति का इतिहास: तिरुवेंगाडम मंदिर, http://books.google.com/books?vid=0EAC1QqCYpse1n8eEo&id=VBoaAAAAMAAJ&q=adondai&dq=adondai&pgis=1">History of Tirupati: The Tiruvengadam Temple By T. K. T. Viraraghavacharya, http://books.google.com/books?vid=0EAC1QqCYpse1n8eEo&id=VBoaAAAAMAAJ&q=adondai&dq=adondai&pgis=1 . अथोंडाई चक्रवर्ती की अस्पष्ट पहचान और बसने के समय के कारण यह दावा कमज़ोर लगता है। यहां स्त्रोतों में विरोधाभास हैं, कुछ कहते हैं कि 7वीं या 8वीं ई. में बसाया गया था, अन्य कहते हैं कि ऐसा कुछ अधिक देर से 11वीं या 12वीं सदी में हुआ था। फिर भी बसने की यह क्रिया कारिकाला चोल के तोण्डैमण्डलम् के बसने की क्रिया के बहुत बाद की है. कई मिरासीदार और जमींदार इस समूह से संबंधित थे। वे मुख्य रूप से चेन्नई, कांचीपुरम और वेल्लूर जिलों में बसे हुए हैं।
ठक्कर बापा
जीवन परिचय
1922 में ठक्कर बाबा ने छोटा नागपुर का दौरा किया था उस समय उनके साथ सर्वेंट्स ऑफ़ इंडिया सोसाइटी पुणे के एस जी वाजे भी थे। वाजे ने ठक्कर बापा को श्रद्धाञ्जलि देते हुए उनके छोटानागपुर दौरे का जिक्र किया था। बाबा आदिवासियों के लिए बहुत सोचते थे। उसी समय उन्होंने मुंडा और उरांव जनजाति की अवस्था पर अध्ययन किया था। उन्होंने ईसाई मिशनरी के काम को भी देखा था।
गांधी जी ठक्कर बापा को कितना महत्व देते थे इस बात का प्रमाण सिर्फ एक घटना से मिल गया था। गांधी जी ने पूरे देश में हरिजनों के पक्ष में आन्दोलन चलाया। इस अभियान का आग्रह ठक्कर बापा ने ही गांधी जी से किया था। एक बार बाबा ने गांधीजी को एक पोस्टकार्ड लिखकर गांधी जी से छुआछूत प्रथा के विरोध में पूरे देश का 1 साल तक दौरा करने का आग्रह किया था। बापा को भरोसा नहीं था कि पत्र द्वारा किया गया उनका अनुरोध गांधीजी स्वीकार कर लेंगे। पोस्टकार्ड मिलते ही गांधी जी ने जवाब दिया था और बाबा को 1 साल का पूरा कार्यक्रम तय करने के लिए कह दिया।
मुदलियार
अगामुदैया मुदलियार
अगामुदैया मुदलियार पर मुख्य लेख देखें
ठक्कर बापा
जीवन परिचय
अंतिम दिनों में बापा चाहते थे कि हरिजन सेवक संघ का काम काफी बढ़ गया है, इसलिए उन्हें इस कार्य से मुक्त कर दिया जाए, ताकि वे आदिवासियों के कल्याण के लिए कुछ कर सकें। गांधीजी ने बापा को लिखा था कि हरिजन सेवक संघ का काम मत रोकें और कुछ समय निकालकर आदिवासी कल्याण का भी काम करें। गांधीजी के आदेश को मानते हुए जीवन के अंतिम क्षणों तक उन्होंने काम किया।
मुदलियार
अगामुदैया मुदलियार
अगामुदैया मुदलियार 13वीं शताब्दी की शुरुआत से ही मुदलियार पदवी का उपयोग कर रहे थे। कहा जाता है कि 13वीं सदी में तिरुविन्दालुर नाडु में कुलात्तुर से एक कईलादामुदेयान उर्फ़ सोलाकोनपल्लवारियार के पास मुदाली की पदवी थी. तमिलनाडु के उत्तरी जिलों में इनकी उपस्थिति महत्वपूर्ण है।
ठक्कर बापा
समाजसेवा एवं समाजसुधार
1895 से 1900 तक जब ठक्कर बप पोरबन्दर में थे, तो उस समय भीषण अकाल पड़ा था। अकाल पीड़ितों पर से मिट्टी हटाते समय जब उन्होंने मरणासन्न अवस्था में पड़े मजदूर पति-पत्नी को जीवन के अन्तिम क्षणों में अपने तीन जीवित बच्चों को मिट्टी में गाड़ने का दुःखद दृश्य देखा, तो वे कांपकर रह गये थे। उन्होंने मिट्टी में गड़े हुए उन तीनों बच्चों को बाहर निकाला और उसके बाद तो उन्होंने मानव सेवा का जैसे संकल्प ही ले लिया। उन्होने गुजरात के अकाल-पीड़ितों के लिए न केवल धन एकत्र किया, वरन् एक भोजनालय भी खोल दिया, जिसमें 600-700 लोग प्रतिदिन भोजन करते थे ।
ठक्करबापा प्रतिदिन सुबह उठकर पूजा-पाठ से निवृत होकर भोजनालय पहुंच जाते। वे सब लोगों के भोजनोपरान्त ही भोजन करते। गांव-गांव जाकर कम्बल तथा वस्त्रों का वितरण करते। उन्होंने पाया कि शंकरपुरा गांव में तो एक महिला झोपड़ी से इसीलिए बाहर नहीं आ रही थी क्योंकि उसके तन पर एक भी वस्त्र नहीं था। भूख से पीड़ित उस महिला को देखकर ठक्करबापा का हृदय रो पड़ा। उन्होंने "भील सेवा संघ" की स्थापना की जहां आदिवासियों के लिए विद्यालय और आश्रम खोले।
मुदलियार
अर्काट, थुलुवा वेल्लालर
थुलुवा वेल्लालर पर मुख्य लेख देखें
थुलुवा वेल्लालर या तुलुवा या तुलुमार वेल्लालरों की एक उप-जाति है और दक्षिण केनरा के एक आधुनिक जिले के एक भाग तुलुनाड से आए हुए प्रवासी थे। अथोंडाई चक्रवर्ती नामक राजा ने थुलुवा वेल्लालर के लोगों को वर्तमान तमिलनाडु के तोण्डैमण्डलम् में बसाया था। अथोंडाई चक्रवर्ती ने कुरुम्बर से लड़ाई जीतने के बाद उत्तरी तमिलनाडु पर अपना शासन स्थापित किया था। यही कारण है कि इस विजयी राजा के नाम पर उत्तरी तमिलनाडु के उस भाग का नाम तोण्डैमण्डलम् रखा गया था। ऐसा भी उल्लेख किया गया है कि अथोंडाई चक्रवर्ती श्रीशैलम से वेल्लालरों को तोण्डैमण्डलम् में बसाने के लिए लाया था।
ठक्कर बापा
समाजसेवा एवं समाजसुधार
सन् 1932 में वे झालौद की सीमा पर बसे एक आदिवासी ग्राम बारिया में 22 मील पैदल चलते इसलिए पहुंचे थे क्योंकि वहां के आदिवासी अपनी सारी जमा पूंजी शराब पीने में बरबाद कर देते थे । वहां जाकर उन्होंने अपने कार्यकर्ताओं और विद्यार्थियों के साथ शराबबन्दी तथा अन्य सामाजिक बुराइयों का विरोध किया।
मुदलियार
केरल के मुथाली/मुदाली
केरल के मुथाली (मुदाली) विभिन्न मुदलियार समुदायों से संबंधित हैं। वे मुख्य रूप से त्रिवेंद्रम और केरल के पालघाट जिलों और तमिलनाडु के कन्याकुमारी जिले में पाए जाते हैं। वे 17वीं सदी के अंत के बाद से विभिन्न कारणों जैसे कृषि, नारियल तेल निष्कर्षण, नारियल-जटा उद्योग और विशेषज्ञ सेनानियों और विश्वसनीय जासूसों के रूप में इन स्थानों पर जा कर बस गए। उन्हें त्रावणकोर के शाही परिवार द्वारा उनकी सांस्कृतिक समानता और वफादारी के कारण विशेष वरीयता दी गई थी। यह स्थिति आगे चल कर त्रावणकोर के भीतर उनके प्रभाव क्षेत्र को मजबूत बनाने में मददगार साबित हुई. ब्रिटिश युग के दौरान, कई परिवारों ने ईसाई धर्म अपना लिया। केरल के मुथाली, केरल में एक सूक्ष्म अल्पसंख्यक जाति होने के बावजूद अभी भी अपनी एक अलग पहचान रखते हैं। उनके भाषाई और शैक्षिक पिछड़ेपन के कारण केरल, तमिलनाडु और पांडिचेरी राज्यों में उन्हें पिछड़े वर्ग के रूप में वर्गीकृत किया गया है। स्वतंत्रता और राज्य पुनर्गठन के बाद धीरे धीरे, केरल के मुथाली पूरी तरह से केरल की संस्कृति के साथ घुल मिल गए हैं, लेकिन वे अभी भी भगवान मुरुगा/सुब्रमण्य को अपनी पूजा का मुख्य देवता मानते हैं जबकि केरल के अधिकांश हिन्दू भगवान विष्णु के भक्त हैं।
स्वाति थिरूनल द्वारा थंजावूर सुगंधावल्ली उर्फ़ सुगंधा पार्वती बाई को अपनी पत्नी मानने के साथ त्रावणकोर शाही परिवार से अलगाव की भावना उत्पन्न हुई. उनकी पहली पत्नी थिरुवत्तार अम्मा वीत्तिल पानापिल्लई अयिकुट्टी नारायणी पिल्लई केन्द्रीय त्रावणकोर के एक शक्तिशाली नायर परिवार से संबंधित थी। स्वाति थिरूनल की 33 वर्ष की कम उम्र में रहस्यमय मौत के बाद, केरल के मुथाली समुदाय ने विभिन्न खतरों का सामना किया। तत्कालीन ब्रिटिश निवासी जनरल कुल्लेन ने समय पर बीच बचाव कर समुदाय पर एक बड़ा खतरा टालने में मदद की. दक्षिण त्रावणकोर की केरलामुथाली समाजम एक संगठित संस्था है जो वर्तमान में समुदाय के हितों के लिए काम कर रही है.
ठक्कर बापा
समाजसेवा एवं समाजसुधार
भील सेवा सघ का कार्य करते हुए बापा ने हर बालक आश्रम के सामने जमा कूड़े-करकट को स्वयं साफ किया। यह देखकर अन्य भी उनके पीछे-पीछे हो लिये थे। टीलों के रूप में जमे हुए चूने के ढेर को स्वयं साफ किया ।
मुदलियार
नन्जिल मुदाली
नन्जिल मुदाली लोगों का एक और समूह है जो अपने नाम के पीछे मुदाली लगाते हैं। वे कन्याकुमारी जिले में नन्जिल के रहने वाले हैं।
ठक्कर बापा
समाजसेवा एवं समाजसुधार
एक बार बाढ़ के समय अनाज बांटते ठक्करवापा ने 5 मील का रास्ता 7 घण्टे पैदल चलकर तय किया । 1943-44 के अकाल में तो कई गांवों में मुरदे जलाने के लिए भी लोग नहीं थे । बापा ने वहा जाकर भी भोजन, वस्त्र तथा दवाइयों का प्रबन्ध किया। रात-रात जागकर कार्य किया।
नोआखली में हरिजनों के मकानों को मुस्लिमो ने जला दिया था और हरिजनों का नरसंहार किया था। बापा ने वहां जाकर दीन-दुखियों की सहायता की। हरिजन सेवक संघ में गांधीजी के साथ सेवाकार्य में जुटे रहे। एक बार तो वे मैले कपड़ों का गट्ठर लिये बाजार से धोबी के घर तक ले आये। उनका कहना था कि सेवाकार्य में किसी भी प्रकार की हिचक नहीं होनी चाहिए ।
मुदलियार
सेंगुन्था मुदलियार
सेन्गुन्थर पर मुख्य लेख देखें
काइकोलार या सेन्गुन्थर दक्षिण भारत के राज्यों के अधिसंख्य तमिल लोग हैं. ऐतिहासिक दृष्टि से, उस समय बहत्तर उप प्रभाग (नाडू या देसम) थे। उनका नाम तमिल भाषा के शब्द "काई" (हाथ) और "कोल" (करघे या भाले में प्रयुक्त होने वाले शटल (फलक)) से मिल कर बना है। उन्होनें करघे के विभिन्न भागों का नाम विभिन्न देवताओं और ऋषियों के नाम पर रखा. वे सेन्गुन्थर के नाम से भी जाने जाते हैं जिसका तमिल में अर्थ है लाल कटार.
चोल शासन के दौरान काईकोलारों ने सैनिकों के रूप में सेवा की और उन्हें "तेरिन्जा काईकोलार पडाई" कहा जाता था। (तमिल में तेरिन्जा का अर्थ है "परिचित" और पडाई का अर्थ है "रेजिमेंट"), इसलिए "तेरिन्जा-काईकोलार पडाई" निजी अंगरक्षक थे। चोल साम्राज्य के दौरान काईकोलारों को सेना में भर्ती किया गया और 8वीं से 13वीं सदी तक कई सैन्य दलों का गठन किया गया। 10वीं शताब्दी में चोल साम्राज्य के दौरान भी काईकोलार तमिल समाज के प्रमुख सदस्य थे। समरकेसरित-तेरिन्जा-काइक्कोलर और विक्रमासिंगत-तेरिन्जा-काइक्कोलर ने परान्तका की संभावित पदवियों के आधार पर अपने नाम रखे. उदैयर-गंदारादित्तात्तेरिन्जा-काइक्कोलर[8] नामक रेजिमेंट का नाम अवश्य ही उत्तम-चोल के पिता, राजा गंदारादित्य के नाम पर रहा होगा. सिंगालान्तका-तेरिन्दा-काइक्कोलर (सिंगालान्तका यानी परान्तका प्रथम के नाम पर एक सैन्य दल का नाम) दानातोंगा-तेरिन्जा-काइक्कोला (सैन्य दल या समूह). दस्तावेजों का आरंभिक लेखन और परान्तका प्रथम का उपनाम दानातुन्गा, उसके शासन काल में अपने क्रियान्वन के बारे में बताता है। मुत्तावल्पेर्रा संभवतः राजा द्वारा सैन्य दल को दिए जाने वाले किसी विशेष सम्मान या पद के बारे में इंगित करता है।
श्रीलंकाई मुदलियार
सी शिवारत्नम की पुस्तक द तमिल्स इन अर्ली सीलोन (The Tamils in Early Ceylon), सीलोन में कुछ मुदलियारों को थानिनायका मुदलियार (अन्यों के साथ) से जुड़ा पाती है, एक धनी शैव वेल्लाला जो थोंडाइमंडलम से सीलोन चले गए। .
जाफना में मुदाली उपनाम के साथ थोंडाइमंडलम से दो या तीन वंश हैं। सेयूर से इरुमरापुम थूया थानिनायागा मुदाली और मन्नाडुकोंडा मुदाली जिनके वंश के बारे में प्रसिद्ध कवि कंबर के समय में भी उल्लेख मिलता है। जाफना की एक एतिहासिक पुस्तक कैलाया मलाई में थोंडाइ नाडु से जाफना में प्रवास पर प्रत्यक्ष उद्धरण है। अन्य वंश संभवतः इस खंड के अंतर्गत या श्रीलंकाई वेल्लालर खंड के अंतर्गत आते हैं।
19वीं सदी के श्रीलंका में ब्रिटिश प्रशासकों द्वारा निर्मित मुदलियारों के वर्ग को देखने के लिए श्रीलंकाई मुदलियार देखें.
सेनैत्तलैवर् मुदलियार
सेनैत्तलैवर् पर मुख्य लेख देखें
सन्दर्भ
https://web.archive.org/web/20170626121657/http://mudaliarinternational.org/
https://web.archive.org/web/20140518033750/http://mudaliarcommunity.com/
सुहार्तो
सुहार्तो (8 जून, 1921 – 27 जनवरी, 2008) इंदोनेशिया के सैनिक शासक और दूसरे राष्ट्रपति थे, जिनका कार्यकाल 1967 से 1998 तक रहा। सुहार्तो का जन्म आठ जून 1921 को इंडोनेशिया के जावा द्वीपसमूह में एक किसान परिवार के घर हुआ था। वे एक स्थानीय कृषि अधिकारी के 11 बच्चों में से दूसरे नंबर पर थे। जावा के चलन के अनुरूप, सुहार्तो ने बगैर पदवी के अपने नाम का प्रयोग किया।
सैनिक जीवन का प्रारंभ
एक किशोर उम्र के लड़के के रूप में युवा सुहार्तो डेनमार्क की औपनिवेशिक सेना में शामिल हुए। लेकिन द्वितीय विश्व युद्ध के बाद उन्होंने एक छापामार सैनिक के रूप में चार साल काम किया। उन्होंने इस रूप में डेनमार्क से इंडोनेशिया की आजादी की लड़ाई लड़ी। जब अगस्त, 1950 में इंडोनेशिया की एक स्वतंत्र गणतंत्र के रूप में स्थापना हुई तो उस समय वे 29 साल के थे। उस समय वे एक लेफ्टिनेंट कर्नल थे। लेकिन उनका सैन्य करिअर खत्म होने में अभी बहुत समय बाकी था। 1960 के दशक की शुरुआत में अपने पहले राष्ट्रपति सुकर्नो के शासनकाल के तहत इंडोनेशिया एक तीखे सत्ता संघर्ष के भंवर में फंस गया। राजनीतिक वर्चस्व के लिए सेना, साम्यवादियों और एक इस्लामी आंदोलन के बीच होड़ लग गई थी। बताते हैं कि सितंबर, 1965 में श्री सुहार्तो ने साम्यवादियों द्वारा समर्थित एक तख्तापलट को नाकाम करने में महत्वपूर्ण भूमिका निभाई थी। उस समय श्री सुहार्तो को एक जनरल के रूप में बहुत कम लोग जानते थे। 1966 में उन्होंने सत्ता पर आधिपत्य जमा लिया और यहीं से उनके क्रूर शासन की शुरुआत हुई। तख्तापलट के नाकाम होने के बाद श्री सुहार्तो ने सभी साम्यवादियों के सफाए का आदेश दिया। इसके बाद खून-खराबे का एक ऐसा दौर शुरू हुआ, जिसने सेना, मीडिया, सरकार और शैक्षिक संस्थानों को भी अपनी चपेट में ले लिया। एक अनुमान के अनुसार, करीब 5 लाख इंडोनेशियाई नागरिक हलाक कर दिये गए। कुछ इतिहासवेत्ता इस खून-खराबे को 20वीं सदी की पूर्व नियोजित हत्याओं के सबसे कठोर मिसालों में से एक मानते हैं। इतिहासकारों के अनुसार सन 1965 से 1968 के सुहार्तो के शासनकाल में लगभग 800, 000 कम्युनिस्ट समर्थकों को मौत के घाट उतार दिया गया था। इसके अलावा पापुआ, एचेह और पूर्व तिमोर में आजादी आंदोलन के दौरान सैनिकों ने कम से कम 300,000 लोगों की हत्या की थी।
सुहार्तो को उनके सहयोगियों द्वारा 'विकास के पिता' के रूप में जाना जाता था। इंडोनेशिया के पूर्व राष्ट्रपति सुहार्तो को अनेकों लोग एक ऐसा नेता मानते थे, जिन्होंने देश को गरीबी के गर्त से बाहर निकाला और उसे दक्षिण-पूर्व एशिया के सबसे गतिशील अर्थव्यवस्थाओं में शुमार किया। उन्हें जातीय, सांस्कृतिक एवं भौगोलिक रूप से भिन्न आबादी को एक झंडे एवं पहचान के नीचे एकजुट करने का श्रेय भी जाता है। उनके कार्यकाल में इंडोनेशिया तेल और गैस के क्षेत्र में आत्मनिर्भर हो गया। उत्पादों और वस्त्र निर्यात पर ज्यादा ध्यान दिया गया।
लेकिन भ्रष्टाचार व खूनखराबे के बीच उनकी वह सफलता कहीं दब गई। उनके विरोधियों का मानना था कि सुहार्तो के शासनकाल के दौरान देश में भ्रष्टाचार को काफी बढ़ावा मिला। लोकतंत्र समर्थकों के तीव्र विरोध के चलते उन्होंने १९९८ में उपराष्ट्रपति बहरुद्दीन युसूफ हबीबी को राष्ट्रपति पद सौंप दिया ।
अंतिम समय में
20 वीं सदी का सबसे अधिक नृशंस और भ्रष्ट शासन चलाने के लिए कुख्यात सुहार्तो पिछले एक दशक से जकार्ता के बाहरी इलाके में एक आलीशान विला में एकांत जीवन बिता रहे थे। मौत के कुछ दिनों पहले इंडोनेशिया में नई सरकार द्वारा सुहार्तो पर लगे आपराधिक मामलों की सुनवाई के प्रसास किए गए थे। पर इस पूर्व राष्ट्रपति के चिकित्सकों और वकीलों ने इनकी बिगड़ती तबीयत का हवाला देकर अदालत में उनकी पेशी को मुश्किल बताया था। 1997-98 के एशियाई वित्तीय संकट के दौरान लोकतंत्र समर्थक आंदोलन के जरिए सत्ता से बेदखल किए जाने के बाद उन्हें कई बार दिल की बीमारियों के चलते कई बार अस्पताल में भर्ती कराना पड़ा था। इस बार उन्हें चार जनवरी को अस्पताल में भर्ती कराया गया था। फेफड़े और गुर्दों के काम करना बंद कर देने के बाद से उन्हें आईसीयू में रखा गया था। पिछले सप्ताह उनके इलाज में लगे डॉक्टरों ने सेहत में सुधार की बात की थी लेकिन रविवार को अचानक से उनकी हालत खराब हो गई। २७ जनवार्य २००८ को इनका देहांत हुआ।
विष्‍णु विनायक सरवटे
विष्‍णु विनायक सरवटे (25.8.1906 - 03 अप्रैल, 1995) भारत के एक राजनेता थे।
जन्‍म स्‍थान	--	नीचम
शैक्षणिक योग्‍यता	--	बी.एस.सी. (1927), एल.एल.बी. (1929) प्रथम श्रेणी में
पत्‍नी का नाम	--	श्रीमती आशावती सरवटे
संतान	--	2 पुत्रियां
सार्वजनिक एवं राजनैतिक जीवन
सन् 1939 से 1965 तक इन्दौर नगर म्‍युनिसिपल कौंसिल के सदस्‍य रहे तथा इन 16 वर्षों में 5 बार स्‍टेंडिंग के सभापति तथा चार बार म्‍युनिसिपल कौंसिल के अध्‍यक्ष निर्वाचित हुए तथा अंतिम 7 वर्ष नगरपालिका निगम में कांग्रेस पक्ष के नेता रहे. इन्‍दौर राज्‍य धार सभा के सदस्‍य एवं कांग्रेस पक्ष के मंत्री (1944), इन्‍दौर राज्‍य विधान सभा के सदस्‍य एवं सेक्रेटरी व मध्‍यभारत निर्माण (1948) से विधान सभा के सदस्‍य एवं कांग्रेस पक्ष के मंत्री, मध्‍यभारत देशी राज्‍य लोक परिषद के इलेक्‍शन ट्रिब्‍यूनल के संयोजक रहे. आल इंडिया लोकल अथारिटीज फेडरेशन के जनरल सेक्रेटरी (1951-54) रहे. सन् 1952 में मध्‍यभारत विधान सभा के उपाध्‍यक्ष एवं प्राक्‍कलन समिति के अध्‍यक्ष बने. दिनांक 01.11.56 को नवीन मध्‍यप्रदेश के निर्माण के पश्‍चात् दिनांक 24.12.56 को मध्‍यप्रदेश विधान सभा के उपाध्‍यक्ष निर्वाचित हुए तथा 5.3.57 तक उक्‍त पद को सुशोभित करते रहे. सन् 1958 से 1964 तक भारतीय पार्लियामेंट की राज्‍यसभा के सदस्‍य रहे. महाराष्‍ट्र साहित्‍य सभा इन्‍दौर के अध्‍यक्ष रहे।
धाकरी निकट बहजोई, चंदौसी (मुरादाबाद)
सम्बंधित जनगणना कोड: राज्य कोड :09 जिला कोड :135 तहसील कोड : 00722
निंथौखं
इतिहास
द्वितीय विश्वयुद्ध में निंथौखं ब्रिटिश भारतीय राज की सेना और आज़ाद हिन्द फ़ौज तथा उनकी मित्रपक्षी जापानी सेना के बीच भारी लड़ाई का स्थल बना। ब्रिटिश भारतीय सेना उत्तर से आई और आज़ाद हिन्दी व जापानी दक्षिण से। युद्ध में नगर पूरी तरह से ध्वस्त हो गया था। द्वितीय विश्वयुद्ध के बाद इसका पुनर्निर्माण हुआ।
महाराजगंज सदर (तहसील), महाराजगंज
यह तहसील महाराजगंज जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 451 गांव हैं।
सीता
माता सीता रामायण और रामकथा पर आधारित अन्य ग्रंथ, जैसे रामचरितमानस, कंब रामायण की मुख्य नायिका हैं । सीता मिथिला (जनकपुर, धनुषा ज़िला, मधेश प्रदेश, नेपाल) में जन्मी थी । देवी सीता मिथिला के नरेश राजा जनक की ज्येष्ठ पुत्री थीं । इनका विवाह अयोध्या के नरेश राजा दशरथ के ज्येष्ठ पुत्र श्री राम से स्वयंवर में शिवधनुष को भंग करने के उपरांत हुआ था। इन्होंने स्त्री व पतिव्रता धर्म का पूर्ण रूप से पालन किया था जिसके कारण इनका नाम बहुत आदर से लिया जाता है। त्रेतायुग में इन्हें सौभाग्य की देवी लक्ष्मी का अवतार कहा गया है।
जन्म व नाम
रामायण के अनुसार मिथिला के राजा जनक के खेतों में हल जोतते समय एक पेटी से अटका। इन्हें उस पेटी में पाया था। राजा जनक और रानी सुनयना  के गर्भ में इनके कलाओं एवं आत्मा की दिव्यता को महर्षि याज्ञवल्क्य द्वारा स्थापित किया गया तत्पश्चात सुनयना ने अपनी मातृत्व को स्वीकार किया और  पालन किया।  उर्मिला  उनकी  छोटी बहन थीं।
राजा जनक की पुत्री होने के कारण इन्हे जानकी, जनकात्मजा अथवा जनकसुता भी कहते थे। मिथिला की राजकुमारी होने के कारण यें मैथिली नाम से भी प्रसिद्ध है। भूमि में पाये जाने के कारण इन्हे भूमिपुत्री  या भूसुता  भी कहा जाता है।
सीता जी का जन्म वैशाख मास के शुक्ल पक्ष में नवमी तिथि को मिथिला (मधेश प्रदेश, नेपाल) में हुआ था।
विवाह
ऋषि विश्वामित्र का यज्ञ राम व लक्ष्मण की रक्षा में सफलतापूर्वक संपन्न हुआ। इसके उपरांत महाराज जनक ने सीता स्वयंवर की घोषणा किया और ऋषि विश्वामित्र की उपस्थिति हेतु निमंत्रण भेजा। आश्रम में राम व लक्ष्मण उपस्थित के कारण वे उन्हें भी मिथिपलपुरी साथ ले गये। महाराज जनक ने उपस्थित ऋषिमुनियों के आशिर्वाद से स्वयंवर के लिये शिवधनुष उठाने के नियम की घोषणा की। सभा में उपस्थित कोइ राजकुमार, राजा व महाराजा धनुष उठानेमें विफल रहे। श्रीरामजी ने धनुष को उठाया और उसका भंग किया। इस तरह सीता का विवाह श्रीरामजी से निश्चय हुआ।
वनवास
राजा दशरथ अपनी पत्नी कैकेयी को दिये वचन के कारण श्रीरामजी को चौदह वर्ष का वनवास हुआ। श्रीरामजी व अन्य बडों की सलाह न मानकर अपने पति से कहा "मेरे पिता के वचन के अनुसार मुझे आप के साथ ही रहना होगा। मुझे आप के साथ वनगमन इस राजमहल के सभी सुखों से अधिक प्रिय हैं।" इस प्रकार राम व लक्ष्मण के साथ वनवास चली गयी।
वे चित्रकूट पर्वत स्थित मंदाकिनी तट पर अपना वनवास किया। इसी समय भरत अपने बड़े भाई श्रीरामजी को मनाकर अयोध्या ले जाने आये। अंतमे वे श्रीरामजी की पादुका लेकर लौट गये। इसके बाद वे सभी ऋषि अत्री के आश्रम गये। सीता ने देवी अनसूया की पूजा की। देवी अनसूया ने सीता को पतिव्रता धर्म का विस्तारपूर्वक उपदेश के साथ चंदन, वस्त्र, आभूषणादि प्रदान किया। इसके बाद कई ऋषि व मुनि के आश्रम गये, दर्शन व आशिर्वाद पाकर वे पवित्र नदी गोदावरी तट पर पंचवटी में वास किया।
अपहरण
जब कोई सहायता नहीं मिली तो माता सीताजी ने अपने पल्लू से एक भाग निकालकर उसमें अपने आभूषणों को बांधकर नीचे डाल दिया। नीचे वनमे कुछ वानरों ने इसे अपने साथ ले गये। रावण ने सीता को लंकानगरी के अशोकवाटिका में रखा और त्रिजटा के नेतृत्व में कुछ राक्षसियों को उसकी देख-रेख का भार दिया।
हनुमानजी की भेंट
सीताजी से बिछड़कर रामजी दु:खी हुए और लक्ष्मण सहित उनकी वन-वन खोज करते जटायु तक पहुंचे। जटायु ने उन्हें सीताजी को रावण दक्षिण दिशा की ओर लिये जाने की सूचना देकर प्राण त्याग दिया। राम जटायु का अंतिम संस्कार कर लक्ष्मण सहित दक्षिण दिशा में चले। आगे चलते वे दोनों हनुमानजी से मिले जो उन्हें ऋष्यमूक पर्वत पर स्थित अपने राजा सुग्रीव से मिलाया। रामजी संग मैत्री के बाद सुग्रीव ने सीताजी के खोजमें चारों ओर वानरसेना की टुकडियाँ भेजीं। वानर राजकुमार अंगद की नेतृत्व में दक्षिण की ओर गई टुकड़ी में हनुमान, नील, जामवंत प्रमुख थे और वे दक्षिण स्थित सागर तट पहुंचे। तटपर उन्हें जटायु का भाई सम्पाति मिला जिसने उन्हें सूचना दी कि सीता लंका स्थित एक वाटिका में है।
हनुमानजी समुद्र लाँघकर लंका पहुँचे, लंकिनी को परास्त कर नगर में प्रवेश किया। वहाँ सभी भवन और अंतःपुर में सीता माता को न पाकर वे अत्यंत दुःखी हुए। अपने प्रभु श्रीरामजी को स्मरण व नमन कर अशोकवाटिका पहुंचे। वहाँ 'धुएँ के बीच चिंगारी' की तरह राक्षसियों के बीच एक तेजस्विनी स्वरूपा को देख सीताजी को पहचाना और हर्षित हुए।
उसी समय रावण वहाँ पहुँचा और सीता से विवाह का प्रस्ताव किया। सीता ने घास के एक टुकड़े को अपने और रावण के बीच रखा और कहा "हे रावण! सूरज और किरण की तरह राम-सीता अभिन्न है। राम व लक्ष्मण की अनुपस्थिति मे मेरा अपहरण कर तुमने अपनी कायरता का परिचय और राक्षस जाति के विनाश को आमंत्रण दिया है। रघुवंशीयों की वीरता से अपरचित होकर तुमने ऐसा दुस्साहस किया है। तुम्हारे श्रीरामजी की शरण में जाना इस विनाश से बचने का एक मात्र उपाय है। अन्यथा लंका का विनाश निश्चित है।" इससे निराश रावण ने राम को लंका आकर सीता को मुक्त करने को दो माह की अवधि दी। इसके उपरांत रावण व सीता का विवाह निश्चिय है। रावण के लौटने पर सीताजी बहुत दु:खी हुई। त्रिजटा राक्षसी ने अपने सपने के बारे में बताते हुए धीरज दिया की श्रीरामजी रावण पर विजय पाकर उन्हें अवश्य मुक्त करेंगे।
उसके जाने के बाद हनुमान सीताजी के दर्शन कर अपने लंका आने का कारण बताते हैं। सीताजी राम व लक्ष्मण की कुशलता पर विचारण करती है। श्रीरामजी की मुद्रिका देकर हनुमान कहते हैं कि वे माता सीता को अपने साथ श्रीरामजी के पास लिये चलते हैं। सीताजी हनुमान को समझाती है कि यह अनुचित है। रावण ने उनका हरण कर रघुकुल का अपमान किया है। अत: लंका से उन्हें मुक्त करना श्रीरामजी का कर्तव्य है। विशेषतः रावण के दो माह की अवधी का श्रीरामजी को स्मरण कराने की विनती करती हैं।
हनुमानजी ने रावण को अपनी दुस्साहस के परिणाम की चेतावनी दी और लंका जलाया। माता सीता से चूड़ामणि व अपनी यात्रा की अनुमति लिए चले। सागरतट स्थित अंगद व वानरसेना लिए श्रीरामजी के पास पहुँचे। माता सीता की चूड़ामणि दिया और अपनी लंका यात्रा की सारी कहानी सुनाई। इसके बाद राम व लक्ष्मण सहित सारी वानरसेना युद्ध के लिए तैयार हुई।
नूतलपाटि वेंकटरमण
नूतलपाटि वॆंकटरमण (जन्म २७ अगस्त १९५७ ), भारत के मुख्य न्यायाधीश हैं।
न्यायमूर्ति एनवी रमण का जन्म 27 अगस्त 1957 को एक आंध्र प्रदेश के कृष्णा जिले के पोन्नावरम गांव में एक किसान परिवार में हुआ था। 10 फरवरी 1983 को उन्होंने अपना रजिस्ट्रेशन कराया और आंध्र प्रदेश उच्च न्यायालय में प्रैक्टिस शुरू की। उनको 27 जून 2000 को आंध्र प्रदेश उच्च न्यायालय का स्थायी न्यायधीश बनाया गया था। 2 सितम्बर 2013 को उन्हें दिल्ली उच्च न्यायालय का मुख्य न्यायधीश बनाया गया और 17 फरवरी 2014 को वह सर्वोच्च न्यायालय के न्यायधीश बने।
न्यायमूर्ति शरद अरविंद बोबडे के सेवानिवृत्त होने पर 23 अप्रैल 2021 को उन्हें मुख्य न्यायधीश बनाया गया। वे भारत के ४८वें मुख्य न्यायधीश हैं।
रामस्वरूप वर्मा
रामस्वरूप वर्मा (22 अगस्त, 1923 – 19 अगस्त, 1998), एक समाजवादी नेता थे जिन्होने अर्जक संघ की स्थापना की। लगभग पचास साल तक राजनीति में सक्रिय रहे रामस्वरूप वर्मा को राजनीति का 'कबीर' कहा जाता है। वे डाॅ० राममनोहर लोहिया के निकट सहयोगी और उनके वैचारिक मित्र तथा १९६७ में उत्तर प्रदेश सरकार के चर्चित वित्तमंत्री थे जिन्होंने उस समय २० करोड़ लाभ का बजट पेश कर पूरे आर्थिक जगत को अचम्भित कर दिया। उनका सार्वजनिक जीवन सदैव निष्कलंक, निडर, निष्पक्ष और व्यापक जनहितों को समर्पित रहा। राजनीति में जो मर्यादाएं और मानदंण्ड उन्होंने स्थापित किये और जिन्हें उन्होंने स्वयं भी जिया उनके लिए वे सदैव आदरणीय और स्मरणीय रहेंगे।
जीवन परिचय
२२ अगस्त १९२३ को कानपुर (वर्तमान कानपुर देहात) के ग्राम गौरीकरन में कुर्मी जाति के एक किसान परिवार में जन्में रामस्वरूप ने राजनीति को अपने कर्मक्षेत्र के रूप में छात्र जीवन में ही चुन लिया था बावजूद इसके कि छात्र राजनीति में उन्होंने कभी हिस्सा नहीं लिया। उनकी प्रारम्भिक शिक्षा कालपी और पुखरायां में हुई जहां से उन्होंने हाई स्कूल और इंटर की परीक्षाएं उच्च श्रेणी में उत्तीर्ण की। वर्मा जी सदैव मेधावी छात्र रहे और स्वभाव से अत्यन्त सौम्य, विनम्र, मिलनसार थे पर आत्मस्म्मान और स्वभिमान उनके व्यक्तित्व में कूट-कूट कर भरा हुआ था। उन्होंने १९४९ में इलाहाबाद विश्वविद्यालय हिन्दी में एम०ए० और इसके बाद कानून की डिग्री हासिल की। उन्होंने भारतीय प्रशासनिक सेवा की परीक्षा भी उत्तीर्ण की और इतिहास में सर्वोच्च अंक पाये जबकि पढ़ाई में इतिहास उनका विषय नहीं रहा। पर नौकरी न करने दृढ़ निश्चय के कारण साक्षात्कार में शामिल नहीं हुए। इनके पिता का नाम वंशगोपाल था।
राजनीति
वर्मा जी अपने चार भाइयों में सबसे छोटे थे। अन्य तीन भाई गांव में खेती किसानी करते थे पर उनके सभी बड़े भाइयों ने वर्मा जी की पढ़ाई लिखाई पर न सिर्फ विशेष ध्यान दिया बल्कि अपनी रुचि के अनुसार कर्मक्षेत्र चुनने के लिए भी प्रोत्साहित किया। पढ़ाई के बाद सीधे राजनीति में आने पर परिवार ने कभी आपत्ति नहीं की बल्कि हर सम्भव उन्हें प्रोत्साहन और सहयोग दिया। सर्वप्रथम वे १९५७ में सोशलिस्ट पार्टी से भोगनीपुर विधानसभा क्षेत्र उत्तर प्रदेश विधान सभा के सद्स्य चुने गये, उस समय उनकी उम्र मात्र ३४ वर्ष की थी। १९६७ में संयुक्त सोशलिस्ट पर्टी से, १९६९ में निर्दलीय, १९८०, १९८९ में शोषित समाजदल से उत्तर प्रदेश विधान सभा के सदस्य चुने गये। १९९१ में छठी बार शोषित समाजदल से विधान सभा के सदस्य निर्वाचित हुए। जनान्दोलनों में भाग लेते हुए वर्मा जी १९५५, १९५७, १९५८, १९६०, १९६४, १९६९, और १९७६ में १८८ आई०पी०सी० की धारा ३ स्पेशल एक्ट धारा १४४ डी० आई० आर० आदि के अन्तर्गत जिला जेल कानपुर, बांदा, उन्नाव, लखनऊ तथा तिहाड़ जेल दिल्ली में राजनैतिक बन्दी के रूप में सजाएं भोगीं। वर्मा जी ने १९६७-६८ में उत्तर प्रदेश की संविद सरकार में वित्तमंत्री के रूप में २० करोड़ के लाभ का बजट पेश कर पूरे आर्थिक जगत को अचम्भे में डाल दिया। बेशक संविद सरकार की यह बहुत बड़ी उपलब्धि थी। कहा जाता है कि एक बार सरकार घाटे में आने के बाद फायदे में नहीं लाया जा सकता है, अधिक से अधिक राजकोषीय घाटा कम किया जा सकता है। दुनिया के आर्थिक इतिहास में यह एक अजूबी घटना थी जिसके लिए विश्व मीडीया ने वर्मा जी से साक्षात्कार कर इसका रहस्य जानना चाहा। संक्षिप्त जबाब में तो उन्होंने यही कहा कि किसान से अच्छा अर्थशास्त्री और कुशल प्रशासक कोई नहीं हो सकता क्योंकि लाभ-हानि के नाम पर लोग अपना व्यवसाय बदलते रहते हैं पर किसान सूखा-बाढ़ झेलते हुए भी किसानी करना नहीं छोडता।
अपनी पढ़ाई-लिखाई पूरी करते करते वर्मा जी समाजवादी विचारधारा के प्रभाव में आ गये थे और डा0 लोहिया के नेतृत्व में संयुक्त सोशलिस्ट पार्टी में शामिल हो गये। डाॅ० राममनोहर लोहिया को अपनी पार्टी के लिए एक युवा विचारशील नेतृत्व मिल गया जिसकी तलाश उन्हें थी। डा० लोहिया को वर्मा जी के व्यक्तित्व की सबसे महत्वपूर्ण बात यह लगी कि उनके पास एक विचारशील मन है, वे संवेदनशील हैं, उनके विचारों में मौलिकता है, इन सबसे बड़ी बात यह थी किसान परिवार का यह नौजवान प्रोफेसरी और प्रशासनिक रुतबे की नौकरी से मुंह मोड़ कर राजनीति को सामाजिक कर्म के रूप में स्वीकार कर रहा है। डाॅ लोहिया को वर्मा जी का जिन्दगी के प्रति एक फकीराना नजरिया और निस्वार्थी-ईमानदार तथा विचारशील व्यक्तित्व बहुत भाया और उनके सबसे विश्वसनीय वैचारिक मित्र बन गये क्योंकि वर्मा जी भी डा० लोहिया की तरह देश और समाज के लिए कबीर की तरह अपना घर फूंकने वाले राजनैतिक कबीर थे। वर्मा जी अपने छात्र जीवन में आजादी की लड़ाई के चश्मदीद गवाह रहे पर उसमें हिस्सेदारी न कर पाने का मलाल उनके मन में था इसीलिए भारतीय प्रशासनिक सेवा की रुतबेदार नौकरी को लात मार कर राजनीति को देश सेवा का माध्यम चुना और राजनीति भी सिद्धान्तों और मूल्यों की। उन्होंने उत्तर प्रदेश विधान सभा के लिए पहला चुनाव १९५२ में भोगनीपुर चुनाव क्षेत्र से एक वरिष्ठ कांगे्रसी नेता रामस्वरूप गुप्ता के विरुद्ध लड़ा और महज चार हजार मतों से वे हारे पर १९५७ के चुनाव में उन्होंने रामस्वरूप गुप्ता को पराजित किया। उन्हें राजनीति में स्वार्थगत समझौते अोहदों की दौड़ से सख्त नफरत थी। उनका ध्येय एक ऐसे समाज की संरचना करना था जिसमें हर कोई पूरी मानवीय गरिमा के साथ जीवन जी सके। वे सामाजिक आर्थिक, सामाजिक राजनैतिक न्याय के साथ साथ सामाजिक, आर्थिक, राजनैतिक और सांस्कृतिक बराबरी के प्रबल योद्धा थे और इसके लिए वे चतुर्दिक क्रान्ति अर्थात सामाजिक, आर्थिक, राजनैतिक और सांस्कृतिक क्रान्ति की लड़ाई एक साथ लड़े जाने पर जोर देते थे। वर्मा जी ने १९६९ में अर्जक संघ का गठन किया और अर्जक साप्ताहिक का सम्पादन और प्रकाशन प्रारंभ किया। अर्जक संघ अपने समय का सामाजिक क्रान्ति का एक ऐसा मंच था जिसने अंधविश्वास पर न सिर्फ हमला किया बल्कि उत्तर भारत में महाराष्ट्र और दक्षिण भारत की तरह सामाजिक न्याय के आन्दोलन का बिगुल फूंका। उन्हें उत्तर भारत का अंम्बेडकर भी कहा गया। मंगलदेव विशारद और महाराज सिंह भारती जैसे तमाम समाजवादी वर्मा जी के इस सामाजिक न्याय के आन्दोलन से जुड़े और अर्जक साप्ताहिक में क्रान्तिकारी वैचारिक लेख प्रकाशित हुए। उस समय के अर्जक साप्ताहिक का संग्रह विचारों का महत्वपूर्ण दस्तावेज है।